Module
Contents
Index 🔎︎

# Skladanie objektov a konštrukcia tvarov

Zložené objekty sa správajú ako zoskupené objekty s tým rozdielom, že nie je možné upravovať jednotlivé objekty skupiny.

Skladať je možné len 2D objekty.

## Ak chcete skladať 2D objekty:

1. Označte dva alebo viac 2D objektov.

2. Zvoľte ponuku Upraviť - Zložiť.

Na rozdiel od zoskupených objektov, zložený objekt preberie vlastnosti najnižšieho objektu. Zložené objekty je možné rozdeliť, ale pôvodné vlastnosti objektov sa stratia.

Keď zložíte objekty, na miestach, kde sa objekty prekrývajú, sa objavia diery.

Na obrázku sú vľavo pôvodné objekty a vpravo tie isté objekty po zložení.

## Konštrukcia tvarov

Tvary je možné vytvárať pomocou príkazov Tvary - Zlúčiť, Odčítať a Prienik aplikovaných na dva alebo viac objektov.

Príkazy z ponuky Tvary fungujú len pre 2D objekty.

Vytvorené tvary prijmú vlastnosti najnižšieho objektu.

### Ak chcete vytvoriť tvar:

1. Označte dva alebo viac 2D objektov.

2. Zvoľte ponuku Formát - Tvary a jedno z nasledujúceho:

- Zlúčiť

- Odčítať

- Prienik

### Príkazy Tvary

V nasledujúcom obrázku sú vľavo pôvodné objekty a vpravo upravené tvary.

### Tvary - Zlúčiť

Pridá oblasť označených objektov k oblasti najnižšieho objektu.

### Tvary - Odčítať

Odčíta oblasť označených objektov od oblasti najnižšieho objektu.

### Tvary - Prienik

Prekrývajúce sa oblasti označených objektov vytvoria nový tvar.

Oblasť mimo prekrytých častí sa odstráni.

Related Topics

Zoskupenie objektov